પ્યોંગચાંગ– આજથી દક્ષિણ કોરિયામાં શરુ થઈ રહેલા શીતકાલીન ઓલમ્પિક રમતોત્સવ દરમિયાન અમેરિકાના અધિકારીઓ સાથે ચર્ચા કરવાની કોઈપણ શક્યતાને નકારતા ઉત્તર કોરિયાએ સ્પષ્ટ ના પાડી છે. અહીંની સમાચાર એજન્સી સિન્હુઆના જણાવ્યા પ્રમાણે સરકારી અખબાર રોડોંગ સિનમુને વિદેશ મંત્રાલયના અધિકારીનો હવાલો આપીને જણાવ્યું કે, ઉત્તર કોરિયા ચર્ચા માટે ક્યારેય અમેરિકા સામે કરગરશે નહીં. જેથી વિન્ટર ઓલમ્પિક દરમિયાન અમેરિકા સાથે ચર્ચા કરવાનો તો કોઈ પ્રશ્ન જ ઉદભવતો નથી.